cyanic-selkie/wikianc huggingface dataset:
Lara Gut-Behrami
Ura
Kaudella 2021–2022 Gut-Behrami sijoittui toiseksi Söldenin suurpujottelussa ja Lake Louisen supersuurpujottelussa sekä voitti St. Moritzin supersuurpujottelun. Joulukuun puolivälissä hänellä todettiin positiivinen koronatestitulos. Hän palasi kilpailuihin 8. tammikuuta Kranjska Gorassa ja voitti viikkoa myöhemmin Altenmarkt-Zauchenseen syöksylaskun. Pekingin olympialaisissa hän voitti kultaa supersuurpujottelussa, saavutti pronssia suurpujottelussa ja sijoittui 16:nneksi syöksylaskussa. Olympialaisten jäålkeen hän oli Lenzerheiden supersuurpujottelussa kolmas.
Amrita Sher-Gil
Elämänvaiheita
Perhe koki Unkarissa talousvaikeuksia ja muutti vuonna 1921 Intiaan, Shimlaan, Himalajan juurelle. Perheen isä Umrao oli kiinnostunut valokuvauksesta ja säilyneet valokuvat kertovat perheen viettäneen etuoikeutetun yläluokan elämää.
Punaperätasku
Esiintyminen
Punaperätasku elää Kaakkois-Turkista Iranin Kurdistaniin. Laji on muuttolintu, joka talvehtii Siinailla, Arabian niemimaan keski- ja eteläosissa, Itä-Egyptissä ja Sudanissa, eikä sitä ei ole tavattu Suomessa.
Malajalamilainen kirjaimisto
Historia
Malajalamilaiset kirjaimet ovat muodoltaan pääosin pyöreitä. Tämä kehitys saattaa johtua siitä, että niiden piti varhaisessa vaiheessa soveltua palmun lehdille kirjoittamiseen. Palmun lehdillä on Intiassa pitkä historia kirjoitusalustana; varhaiset tekstit kaiverrettiin lehdille, ja suorien viivojen piirtäminen aiheutti helposti lehden halkeamisen.
Kirjaimistoa uudistettiin säännönmukaisemmaksi 1970- ja 1980-luvulla. Muun muassa monet aikaisemmin ligatuureina kirjoitetut kirjainyhdistelmät alettiin uudistuksen jälkeen kirjoittaa erillisinä kirjaimina. Uudistus ei kuitenkaan ole tullut käyttöön systemaattisesti, vaan vanhatkin kirjoitusasut ovat edelleen yleisessä käytössä uusien rinnalla.
Itsenäiset konsonantit
Viidelle konsonantille on yllä mainitun muodon lisäksi olemassa erillinen itsenäinen variantti (malajalamiksi cillakṣaram), jota ei koskaan seuraa vokaali. Kirjaimelle ക ka käytettiin lisäksi ennen itsenäistä merkkiä ൿ, mutta tämä muoto ei ole enää yleisessä käytössä.
Erlotinibi
Erlotinibi aiheuttaa hyvin yleisinä eli useammalla kuin yhdellä kymmenestä potilaasta esiintyvinä sivuvaikutuksina esimerkiksi ihottumaa, ripulia ja oksentelua. Suuret annokset voivat aiheuttaa silmien sidekalvojen tulehdusta.
Erlotinibin kemiallinen kaava on C22H23N3O4, moolimassa 393,436 g/mol ja CAS-numero 183321-74-6.
Katolinen kirkko Japanissa
Katolinen kirkko Japanissa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Anssi Tiittanen
Anssi Tiittanen (s. 1979) on Think Twice -yhtyeessä vaikuttanut, nykyisin soolouraa tekevä artisti.
Yasuhiro Yamashita
Yamashitaa pidetään yhtenä kaikkien aikojen judokoista. Hän voitti olympiakultaa miesten avoimessa luokassa Los Angelesin kesäolympialaisissa 1984, joiden finaalissa Yamashitalle hävisi egyptiläinen Mohamed Ali Rashwan. Olympiakullan lisäksi Yamashita voitti neljä maailmanmestaruutta. Hänen onnistui myös kamppailla 203 ottelussa peräkkäin häviämättä (196 voittoa, 7 tasapeliä).
Ilmari Lappalainen
Ilmari Lappalainen (1918–2006) oli suomalainen sisustusarkkitehti, joka suunnitteli paljon huonekaluja Askolle 1940-luvun lopulta alkaen. Hänen tunnetuimpia tuotteitaan ovat Columna-, Rex- ja Bambino-nojatuolit sekä Pulkka-kalustesarja. Lappalainen korosti työssään istumisen ergonomiaa.
Kenneth Olwig
Olwig suoritti filosofian tohtorin tutkinnon vuonna 1977 Minnesotan yliopiston maantieteen laitoksella ohjaajanaan professori Yi-Fu Tuan. Tämän jälkeen hän oli vierailevana apulaisprofessorina Wisconsinin yliopiston maantieteen laitoksella vuosina 1977-78, apulaisprofessorina Tanskan opettajakorkeakoulussa vuosina 1986-1996, vanhempana tutkijana Odensen yliopistossa vuosina 1993-1996 ja maisemahistorian ja -suunnittelun professorina Norjan teknis-luonnontieteellisessä yliopistossa Trondheimissa vuosina 1997-2002.
Tieteellisessä tuotannossaan Olwig on paneutunut etenkin luonnon ja maiseman käsitteisiin, kokemiseen ja esittämiseen ja selvittänyt muun muassa eri kielisten ja eri aikaisten maiseman käsitteiden välisiä suhteita.
Swizz Beatz
Yksityiselämä
Hän toimi myös FBI:n alkuvuodesta 2012 sulkeman Megaupload.com-sivuston toimitusjohtajana, ja värväsi tähtiä markkinoimaan palvelua, mihin ainakin Sean “Diddy” Combs, Kanye West ja Will.i.am ryhtyivät.
Iso Palojärvi (Multia)
Vesistösuhteet
Järven laskujoki on vain 50 metriä pitkä uoma Pieneen Palojärveen ja sitten Jokijärveen, josta vesireitti jatkuu Pussijokena. Reitti jatkuu Saarijärven, Kukonjoen, Vehkoojärven ja Soutujoen kautta Tarhapäänjärveen, josta on enää lyhyt matka Kerusselkään. Saarijärveen tulee pudotusta 15 metriä, ja edelleen Vehkoojärveen lisää 20 metriä. Soutujoella on pudotusta vielä 20 metriä lisää.
TEOTWAWKI
TEOTWAWKI on suomalaisen doom metal -yhtyeen Hanging Gardenin toinen studioalbumi. Se julkaistiin vuonna 2009 levymerkillä Spikefarm Records.
Albumin nimi on akronyymi lauseesta "The End of the World as We Know It".
Ewe-rummutus
Ewe-rummutus viittaa Ghanan, Togon ja Beninin ewe-kansojen rumpuyhtyeisiin. Ewet tunnetaan kokeneina rumpaleina koko Länsi-Afrikassa. Ewe-rummutuksen hienostuneet risti- ja polyrytmit ovat samanlaisia kuin afrokaribialaisessa musiikissa ja viimeaikaisessa jazzissa. Alun perin Ewe-rummutuksen mukaan lauloivat tai sitä esittivät soturit. Nykyisin kappaleita esitetään virkistyskäyttöään. Esimerkiksi agbadza oli alun perin sotureiden tanssi, mutta nyt sitä käytetään tapahtumien juhlistajana.
Ristirytminen rakenne
Etnomusikologi David Locke toteaa: " Ristirytmi läpäisee ewew-rummutusta." Ristirytmin tekniikka on niiden rytmisten traditioiden ytimessä, joissa säveltäjä välittää ajatuksiaan. Ristirytmin tekniikka on kontrastisten rytmisten kuvioiden samanaikaista käyttöä samassa aksentti- tai mittajärjestelmässä.
Chain Home
Chain Home Extra Low, CHEL
Kun magnetroni oli saatu kehitetyksi syntyi nopeasti lentokonetutkia sukellusveneiden torjuntaan. Siitä syntyi edelleen laivakäyttöön sopiva Type 271 elokuussa 1941. Se oli perustana kun rakennettiin rannikkotykistön CD-MkIV. Se sopi sellaisenaan täydentämään CH-verkkoa, koska se pystyi havaitsemaan aivan pinnassakin lentävät koneet ja ulottuvuuttakin riitti, laivamaaliin jopa 70 kilometriä. Magnetronin 3 GHz:n taajuus ja siis 10 senttimetrin aallonpituus mahdollisti todella terävän keilan, joka tehtiin kahdella paraboliantennilla, lähettimelle yksi ja vastaanottimelle toinen. Antennit, lähettimen ja vaunun, johon kaikki oli rakennettu, suunnitteli British Thompson-Houston (BTH). EMI suunnitteli vastaanottimen ja näyttölaitteen. Sarjavalmistuksen teki Metropolitan-Vickers. CHEL tunnettiin myös nimellä AMES-54.
CH ei tuhoutunut
Sotatoimien alkaessa totuus oli jo selvinnyt. Tällöin saksalaiset tekivät taas pahan strategisen virheen kun eivät ottaneet vakavasti CH:n antamaa etua puolustajalle. Järjestelmää ei yritetty kyllin päättäväisesti tuhota. Ennen ensimmäisiä pommituslentoja 12. elokuuta 1940 lähetettiin laivueellinen Bf-110-pommittajia viiden CH-aseman tuhoamiseksi. Wight-saaren asema tuhoutui, mutta se korjattiin kolmessa vuorokaudessa. Neljä muuta vaurioituivat ja ne korjattiin alle kuudessa tunnissa. Koko sodan aikana CH:n vauriot olivat vähäisiä.
Arthur Griffith
Irlannin valtion perustaminen
thumb|185px|Griffith kuukautta ennen kuolemaansa heinäkuussa 1922. Griffith puolusti kiistellyn sopimuksen hyväksymistä Dáil Éireannissa. Sopimus hyväksyttiin täpärästi 7. tammikuuta 1922, jolloin de Valera erosi ja Griffith valittiin kolme päivää myöhemmin hänen tilalleen presidentiksi. Sopimuksen oli määrä astua voimaan vuoden kuluttua ja siirtymäkauden ajaksi perustettiin Irlannin väliaikainen hallitus, jonka johtoon tuli Michael Collins. Griffithiä ei nimetty väliaikaisen hallituksen jäseneksi, mutta hän jatkoi Dáil Éireann -hallituksen johdossa. Grifith ja Collins kunnioittivat toisiaan, mutta valtasuhteiden ollessa epäselvät he ajautuivat toistuvasti ristiriitoihin keskenään. Samaan aikaan brittiläis-irlantilaista sopimusta koskenut kiista johti Irlannin sisällissodan puhkeamiseen kesäkuun 1922 lopussa. Griffith kuoli ylirasittuneena 12. elokuuta, vain kymmenen päivää ennen kuin myös Collins sai surmansa sisällissodassa.
Fritz Hünenberger
Friedrich "Fritz" Hünenberger (14. maaliskuuta 1897 – 30. elokuuta 1976) oli sveitsiläinen painonnostaja ja olympiamitalisti.
Uudenkaarlepyyn vankileiri
Leirin toiminta
Ensimmäiset 85 Venäjän armeijan sotilasta oli vangittu jo 28. tammikuuta Andra sjönin tykistöasemalta sekä Ringin kasarmilta. Naapuripitäjistä tuotiin 4.–8. helmikuuta noin 1 500 vankia. Sen jälkeen vankileirille saapui vielä muutamia satoja vankeja pienimmissä erissä, niin että yhteensä heitä tuotiin huhtikuun alkuun mennessä 1 938. Vangeista lähes puolet oli venäläisiä, sen lisäksi joukossa oli virolaisia, latvialaisia, ukrainalaisia, puolalaisia, inkeriläisiä sekä tataareja.
Teloitukset ja leirillä kuolleet
Venäläisvangit itse kokivat Mannerheimin pettäneen heidät. Ennen antautumista hän oli luvannut venäläisille sotilaille vapaan matkan kotimaahan sekä suojan vangitsemisia ja hyökkäyksiä vastaan. Lupaus täyttyi lopulta kuitenkin vain upseereiden osalta, jotka saivat leirin sijasta asua yksityisasunnoissa, ja Svinhufvudin hallitus maksoi heille myös palkkaa.
Jalkapallon Mestaruussarjan kausi 1943–1944
Sarjataulukko
TUL:n joukkueet TPV ja MKV jättivät sarjan kesken sen keskeydyttyä kesällä 1944 ja joukkueiden ottelut mitätöitiin.
Uusintaottelu
VIFK voitti Suomen mestaruuden.
Camillo Sitte
Sitte arvosteli oman aikansa kaupunkisuunnittelua ja vertaa sitä antiikin, keskiajan ja barokin ratkaisuihin, joita hän pitää parempina. Sitten mukaan 1800-luvun lopun kaupunkisuunnittelu tuotti monotonisia ja pikkusieluisia kaupunkinäkymiä. Suurimpia syypäitä ovat pyrkimys symmetriaan ja ruutukaava, jota hän kutsuu ”lohkojärjestelmäksi”
Daniel James, Jr.
James kuoli sydänkohtaukseen Colorado Springsissä Coloradossa 25. helmikuuta 1978. Hänet haudattiin Virginiassa Arlingtonin sotilashautausmaalle. Jamesin vaimo Dorothy W. James kuoli toukokuussa 2000 San Antoniossa, ja hänet on haudattu miehensä viereen.
Fredrik Pettersson
John Fredrik Michael Pettersson (s. 10. kesäkuuta 1987 Göteborg, Ruotsi) on ruotsalainen uransa lopettanut jääkiekkoilija ja maailmanmestari. Oikealta laukovan Petterssonin vahvuuksiin kuuluu luistelu, karvaaminen, mailankäsittelytaito, syöttäminen ja laukaus. Hän on myös varsin voimakas ja fyysinen kokoonsa nähden. Pieni koko kuuluu myös Petterssonin heikkouksiin. Hänen muita heikkouksiaan on ajoittaiset sääntöjen vastaiset taklaukset ja oman miehen unohtamiset.
Shikoku
Idästä länteen kulkeva vuorijono jakaa Shikokun kapeaan pohjoiseen lohkoon Seton sisämerta vasten sekä eteläiseen lohkoon Tyyntä valtamerta vasten. Suurin osa saaren 4,5 miljoonasta asukkaasta asuu pohjoisessa ja suurista kaupungeista kaikki paitsi yksi sijaitsevatkin pohjoisessa lohkossa. Ishizuchi-vuori Ehimessä on 1 982 metriä korkea ja saaren korkein vuori. Saaren teollisuus on kohtalaisen kehittynyttä ja sisältää muun muassa kuparin käsittelylaitoksen, jossa tärkeän Besshin kuparikaivoksen kuparia käsitellään. Laajat hedelmälliset alueet, varsinkin idässä, kasvattavat riisiä ja talvisin vehnää ja ohraa. Erilaisia hedelmiä kasvatetaan laajalti koko pohjoisosassa, muiden muassa sitrushedelmiä, persimoneja, persikkaa ja viinirypäleitä. Koska Shikokulla kasvatetaan paljon vehnää, udonista tuli tärkeä osa Kagawan alueen ihmisten ruokavaliota Edo-kaudella.
Taban Airin lento 6437
Onnettomuus
Kaikki matkustajat ja miehistön jäsenet onnistuivat pakenemaan palavasta hylystä hätäuloskäyntien kautta. BBC:n mukaan loukkaantuneita oli 46.
Iloniemen lasitehdas
Tehtaan rakennuksista on säilynyt 1850-luvulta peräisin oleva paja joka on kunnostettu ulkoapäin. Muuten entinen tehdasalue on avointa heinikkoa.
AC Allianssi
Kausi 2005 – ulkomaalaisomistus ja vedonlyöntirikosepäilyjä
Samalla sarjapaikka siirrettiin AC Allianssi ry:ltä osakeyhtiölle. Seuran uudeksi omistajaksi tuli salaperäinen kiinalainen liikemies Ye Zheyun ja toimitusjohtajaksi belgialainen Olivier Suray. Suray haukkui Veikkausliigan pelien tempoa heikoksi ja ryhtyi toimiin. Hän erotti aiemman päävalmentajan, Ari Tiittasen, ja toi tilalle uudeksi valmentajaksi Thierry Pisterin sekä kuusi uutta ulkomaalaispelaajaa: Hocine Chebaikin, Jean-Pierre La Placan, Kasim Yildizin, Mustapha Douain, Sergei Omelianovitšin ja maalivahti Gregory Goffinin.
Maili
Yhdysvaltain survey mile on täsmälleen 6 336 / 3 937 kilometriä tai 5 280 Yhdysvaltain survey-jalkaa, eli noin 1 609,347 metriä. Yksi tavallinen maili on täsmälleen 0,999 998 survey-mailia.
Kosteritsa
Seudun asutus on koostunut ortodoksisista inkerikoista, venäläisistä sekä Serepetan luterilaiseen seurakuntaan kuuluneista inkerinsuomalaisista. Monet kylistä tuhoutuivat toisen maailmansodan aikana. Nykyään Kosteritsan kuntaan kuuluvat keskuskylän lisäksi Krasnyi Bor (ven. Красный Бор), Läsinä tai Kläsinä (Клясино, Kljasino), Paastonkylä, Riekkinä (Зрекино, Zrekino), Uusi-Poru (Новый Бор, Novyi Bor) ja Vanha-Poru (Старый Бор, Staryi Bor).
Victor Solomon
Kaudella 2008 Solomon edusti Jippoa ja kaudet 2009–2010 Ekenäs IF:ää, jolle hän teki ensimmäisenä kautenaan 21 ja toisena 14 maalia. Kaudeksi 2011 Solomon siirtyi Atlantikseen.
Tutkan historia
Radiotekniikan alku
Skotlantilainen James Maxwell kuvasi sähkömagnetismin perusteet vuonna 1864 tekemässään julkaisussa. Hän ehdotti sähkömagneettisen säteilyn käyttäytyvän aaltomaisesti sekä aavisteli laskelmiensa perusteella sähkömagneettisten aaltojen etenevän valonnopeudella.
Ensimmäinen tutka
Ensimmäisen varsinaisen tutkan rakensi saksalainen Christian Hülsmeyer, joka kehitti telemobiloskoopiksi kutsutun laitteen 1900-luvun alussa. (Patentti myönnettiin vuonna 1904.) Laite oli tarkoitettu käytettäväksi laivoissa. Se lähetti signaalin, josta saatiin kaiku, jos laivan törmäyskurssilla oli este. Jos vastaanotin sai kaiun, se soitti hälytyskelloa. Laitteen kantama oli muutama kilometri. Hülsmeyerin kehittämä tutka perustui kipinävälin tuottamaan laajakaistaiseen radiopulssiin, josta antennin muodostama resonanssipiiri päästi läpi vain halutun kaistan spektristä. Telemobiloskooppi ei kuitenkaan vakuuttanut laivanvarustajia edes onnistuneen demonstraation jälkeen, ilmeisesti koska vastakeksityn radiolennättimen uskottiin takaavan laivaliikenteen turvallisuuden. Hülsmeyer yritti turhaan markkinoida keksintöään myös monille muille tahoille ja katkeroitui lopulta niin, ettei tehnyt tutkan hyväksi enää koskaan mitään.
Kuolemansäde?
Englannissa Robert Watson-Watt, joka aateloitiin vuonna 1942 tutkan kehittämiseen liittyvän työnsä ansiosta, sai 1930-luvulla tehtäväkseen selvittää, mistä natseilla huhujen mukaan käytössä olevasta ilma-aluksia vastaan käytettävästä ns. kuolemansäteestä (katso myös energia-ase) oli kyse. Kuolemansäde osoittautui vain huhuksi. Watson-Watt innostui selvittämään Arnold F. Wilkinsin kanssa, kuinka radioaalloista lentokoneen runkoon indusoituneet virrat säteilevät. Tutkimuksen mukaan radioaaltojen avulla voitiin havaita ilma-aluksia. Hän luovutti vuonna 1935 Yhdistyneen kuningaskunnan ilmailuministeriölle raportin "The Detection of Aircraft by Radio Methods", jossa esitettiin ilmahyökkäyksestä ennakkovaroituksen antava radiopaikannusjärjestelmä. thumb|110px|Chain Home -asema Vuoden 1935 lopussa järjestelmä päätettiin suunnitella ja toteuttaa. Järjestelmän koodinimenä oli aluksi RDF (Radio Direction Finding), myöhemmin Chain Home. Vuonna 1936 tutkalla oli saavutettu 90 mailin kantama. Seuraavana vuonna britit aloittivat tutkaverkon rakentamisen maan etelä- ja itärannikolle. Alun perin Chain Homen aallonpituudeksi kaavailtiin noin 50:tä metriä, koska sen arveltiin antavan parhaan kaiun. Tyypillisen pommikoneen siipien kärkiväli oli tuolloin noin 25 m, joka aikaansai puolen aallon dipolin resonanssin. Muulle radioliikenteelle aiheutuneiden häiriöiden vuoksi aallonpituus pudotettiin lopulta noin 10 metriin. Pulssintoistotaajuudeksi valittiin aluksi hyvin matala 25 Hz (puolet sähköverkon taajuudesta, jota käytettiin asemien synkronointiin), koska kaukaiset heijastukset ionosfääristä ja maanpinnasta piti eliminoida.
Mikko Heikura
Mikko Heikura (19. marraskuuta 1825 Nurmes – 16. joulukuuta 1903 Nurmeksen Hevoslahti) oli suomalainen maanviljelijä ja moninkertainen valtiopäivämies.
Oikeuspositivismi
Oikeuspositivismin eri muodot
Oikeuspositivismi voidaan jakaa analyyttiseen oikeuspositivismiin, joka syntyi 1800-luvulla ja jota edustavat esimerkiksi Austin, Kelsen ja Hart, ja institutionaaliseen oikeuspositivismiin, joka syntyi 1900-luvun jälkipuoliskolla ja jota ovat kehitelleet Neil MacCormick ja Ota Weinberg. Analyyttinen oikeuspositivismi määrittelee oikeuden neljän keskeisen piirteen mukaan, joita ovat oikeuden tahdonvaltaisuus, sanktioperustaisuus, autonomisuus ja kielisidonnaisuus. Institutionaalinen oikeuspositivismi puolestaan perustuu filosofien J. L. Austinin ja John Searlen kielifilosofisiin teorioihin.
Ruokosjärvi (Keuruu)
Ruokosjärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön. Se sijaitsee viisi kilometriä Keuruun kirkolta koilliseen.
Elias Hämäläinen
X Factor
Elias esitti Linnanmäen Peacock-teatterissa järjestetyissä finaalikonserteissa seuraavat kappaleet:
Pro-tukipiste
Pro-tukipiste ry on vuodesta 1990 lähtien toiminut voittoa tavoittelematon rekisteröity yhdistys. Yhdistys edistää ja tukee seksi- ja muulla erotiikka-alalla toimivien ihmisten ja ihmiskaupparikoksen kohteeksi joutuneiden yhdenvertaisen kohtelun toteutumista tarjoamalla matalan kynnyksen sosiaali- ja terveyspalveluita ja tekemällä edunvalvontatyötä. Pro-tukipiste ry:n asiakastyötä tehdään kolmessa palveluyksikössä Helsingissä, Tampereella ja Turussa. Palvelutarjonta vakiintui Helsingissä 1990-luvulla. Tampereella työ käynnistyi vuonna 2006 ja Turussa elokuussa 2016.
Indikaani
Esiintyminen ja ominaisuudet
Huoneenlämpötilassa indikaani on värittömiä kiteitä. Yhdiste on hygroskooppista ja se esiintyy usein kidevedellisenä trihydraattina (C14H17NO6·3H2O, CAS 1328-73-0). Trihydraattia kuumennettaessa rikkihappoliuoksessa se muuttuu hemihydraatiksi (C14H17NO6·½H2O) ja kidevedetöntä indikaania voidaan valmistaa käsittelemällä trihydraattia kiehuvalla bentseenillä ja etanolilla. Indikaani liukenee veteen, etanoliin, metanoliin, asetoniin ja hieman myös etyyliasetaattiin ja bentseeniin.
Uuden vuoden yö (televisionäytelmä)
Vastaanotto
Tampereen Työväen Teatterissa tapahtunutta kantaesitystä oli luonnehdittu suureksi teatteritapaukseksi ja ensimmäiseksi yritykseksi kuvata suomalaista sivistyneistöä. Katso-lehden ennakkoesittelyssä tv-version ensiesityksen sijoittamista nimensä ja tapahtuma-aikansa mukaisesti uudenvuodenaaton myöhäisiltaan pidettiin erinomaisena ratkaisuna.
Black Bile
Yhtye solmi levytyssopimuksen Sakara Recordsin kanssa, jonka leivissä julkaistiin yhtyeen esikoisalbumi, Great Ape Language, vuonna 2008. Levyn julkaisun jälkeen yhtye katosi julkisuudesta, ja purki levytyssopimuksen Sakaran kanssa huhtikuussa 2009.
Histogrammi
Kuvaajan piirtäminen
Histogrammi piirretään käsin laskemalla ensin kunkin luokan prosentuaalinen osuus. Sitten piirretään vaaka-akseli niin, että aineiston pienin ja suurin luokkaraja mahtuu vaaka-akselille. Pystyakselin korkeus piirretään halutun korkuiseksi niin, että syntyy tavoiteltu graafinen vaikutelma. Pystyakselin prosentuaalinen asteikko valitaan sellaiseksi, että korkein pylväs ulottuu diagrammin yläreunaan. Pylväiden korkeudet ovat prosenttuaalisen osuuden korkuisia. Pystyasteikoksi voidaan valita myös frekvenssit.
Joskus pylväiden leveys asetetaan yhtä suureksi, jolloin suorakaiteen korkeus on suoraan verrannollinen luokan frekvensseihin.
Oliver Goldsmith
Suomennettu teos
Teoksesta The Vicar of Wakefield on neljä suomennosta:
Henry Ericsson
Ura
Ericsson opiskeli Taideteollisessa keskuskoulussa 1915–1918 ja 1919 sekä Roomassa Scuola Ornamentale di Belle Artissa ja Pariisissa Académie Colarossissa ja Académie de la Grande Chaumièressa 1922–1924. Hän kouluttautui taideteolliseksi muotoilijaksi ja tuli tunnetuksi 1920-luvun puolesta välistä alkaen lasilla, hopealla, lasimaalauksilla, sisustuksilla ja näyttelytiloilla.
Great American Tower at Queen City Square
Great American Tower at Queen City Square on pilvenpiirtäjä Cincinnatin kaupungissa Ohion osavaltiossa Amerikan Yhdysvalloissa. Rakennus tunnetaan myös nimillä Queen City Square Phase II ja Western Southern Life Tower. Rakennus on Ohion osavaltion kolmanneksi korkein rakennus. Postmodernia arkkitehtuuria edustavan rakennuksen suunnitteli amerikkalainen arkkitehti Gyo Obata.
Victor Vasarely
Vasarely tunnetaan abstrakteista maalauksista, jotka synnyttivät optisia kohokuvia tai liikkeen ja värähtelyn optisia harhoja. Maalaukset rakentuivat geometrisista kuvioista ja kirkkaiden värien rinnastuksista. Hän sommitteli myös viivastojen ja kineettisten verkkojen avulla.
Bryan Lerg
Ura
22. huhtikuuta 2013 Lerg solmi yhden vuoden jatkosopimuksen Coloradon kanssa. Hän teki 35 pelissä 27 pistettä ennen kuin joutui loppukaudeksi sivuun loukkaantumisen vuoksi.
Bergan lasitehdas
Tehdas valmisti ikkunalasia, pulloja, tölkkejä, karahveja, erilaisia juomalaseja, lasinappeja ja apteekkilasitavaraa. Tehtaan tuotannosta apteekkilasi muodosti noin 80 prosenttia. Berga oli 1840-luvulla tuotannoltaan yksi suurimpia Suomen lasitehtaita.
Kaye Scott
Scott aloitti nyrkkeilyn harrastamisen 21-vuotiaana. Naisten kilpanyrkkeily oli vielä tuohon aikaan kielletty Uuden Etelä-Walesin osavaltiossa. Kielto poistettiin vuonna 2009 ja Scott otteli tuolloin ensimmäisen ottelunsa. Hänen ensimmäinen valmentajansa oli Daniel Fleming. Myöhemmin häntä on valmentanut itsekin arvokisoihin nyrkkeilyurallaan osallistunut Jamie Pittman.
Krimin autonominen tasavalta
Väestö
Krimintataarit olivat 1980-luvun lopulle asti maansisäisessä karkotuksessa erityisesti Keski-Aasiassa. Sittemmin heidän määränsä on noussut nopeasti. Vielä vuonna 1989 krimintataareja oli ainoastaan 1,9 % alueen väestöstä. Koko Ukrainassa oli vuoden 1989 väestönlaskennan mukaan kirjoilla yhteensä 46 807 krimintataaria, ja koko Neuvostoliitossa heitä kirjattiin 271 715. 1800-luvun alkupuolella krimintataarit muodostivat enemmistön Krimin asukkaista.
Potšinok
Potšinok on ’uudistilaa, uudiskylää’ merkitsevä venäjänkielinen sana. Se voi viitata seuraaviin paikkakuntiin:
Brad Henry
Henry syntyi Shawneessä, Oklahomassa. Hän opiskeli taloustiedettä ja lakia. Ennen valintaansa kuvernööriksi hän istui jäsenenä Oklahoman osavaltiollisessa senaatissa. Hänen vaimonsa Kim on opettaja. Parilla on tyttäret Leah, Laynie ja Baylee.
Mateusz Maurycy Śmierzchalski
Diskografia
Behemoth
Denise Coates
Denise Coates CBE (s. ) on brittiläinen yrittäjä, yritysjohtaja ja miljardööri. Hän perusti vuonna 2000 online-vedonvälityspalvelu Bet365:n, joka avattiin asiakkaille vuonna 2001. Palvelusta on muodostunut yksi Britannian suosituimmista ja sillä on runsaasti uskollisia käyttäjiä maailmanlaajuisestikin. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 5,0 miljardia dollaria. Hän omistaa 50 prosenttia yhtiöstä ja jakaa yhtiön toimitusjohtajuuden myös miljardööriksi kohonneen veljensä John Coatesin kanssa. Bets365:ta on pidetty Britannian parhaiten menestyvänä peli- tai vedonlyöntialan yhtiönä.
Vuosituhannen vaihtuessa hänen suvullaan oli vedonvälitysmyymälöiden ketju Provincial Racing, ja Cotes oli noussut yhtiön toimitusjohtajaksi vuonna 1995. Vedonlyöntitoimistojen myymäläkiinteistöjä vastaan Coates sai Royal Bank of Scotlandilta 14 miljoonan punnan lainan online-palvelun aloittamiseksi. Toimintatavan vaihto oli kannattava teko: Vuonna 2013 Bet365 välitti 200 maasta tulevien asiakkaittensa vetoja yhteensä 20 miljardilla punnalla, josta saatiin 150 miljoonan punnan voitto. Yrityksen palveluksessa oli vuonna 2014 jo yli 2800 henkeä. Perhe omistaa myös vedonlyöntiyrityksen kotikaupungin Stoke-on-Trentin taloudellisesti tappiollisen Stoke City FC -jalkapallojoukkueen ja tukee sen kotikenttää; kenttä on nimetty bet365 Stadiumiksi. Denise Coatesin isä on jalkapalloseuran puheenjohtaja ja Denisen puoliso on seuran johtaja Richard Smith.
Turvatyyny
Etuturvatyyny
Yleisin turvatyynytyyppi on ohjauspyörän keskiöön sijoitettu kuljettajan turvatyyny. Melkein jokaisessa uudessa autossa on myös etumatkustajan turvatyyny, joka on sijoitettu kojelaudan sisään. Turvatyynyt laukaisee keskusyksikkö, joka on yleensä sijoitettu auton keskiosaan. Lisäksi järjestelmä sisältää yhden tai useamman törmäysanturin. On kuitenkin olemassa kuljettajan turvatyynyjä, joissa koko laukaisujärjestelmä on sijoitettu ohjauspyörään.
Törmäysanturit
Autossa on usein keskellä, edessä ja sivuilla kiihtyvyysanturit. Ne rekisteröivät nopeusmuutoksia ja heilahduksia. Mikäli auto törmää esteeseen, antaa anturi signaalin turvajärjestelmän keskusyksikölle, joka edelleen laukaisee tarvittavat turvatyynyt. Monissa uusissa automalleissa ympäripyörähdyksen sattuessa anturi antaa käskyn täyttää sivuturvatyynyt parhaan suojauksen aikaansaamiseksi. Avoautoissa sama anturi myös aktivoi ympäriajosuojan, jonka avulla saadaan säilytettyä selviytymistila auton sisällä, eikä korirakenne pääse painumaan kasaan murskaten matkustajat ohjaamon ja maanpinnan väliin.
Muissa kulkuneuvoissa
Autojen lisäksi turvatyynyjä löytyy jo muistakin kulkuneuvoista, kuten moottoripyöristä ja lentokoneista. Lentokoneiden turvatyynyt on sijoitettu turvavyön sisälle, ja niitä voidaan käyttää niin pienkoneissa kuin suurissa matkustajakoneissakin.
Until the End of Time
Albumin singlet
{| class="wikitable" ! Singlen tiedot
Grönvikin lasitehdas
Lasitehtaasta on säilynyt kaksikerroksinen päärakennus puistoineen sekä pehtoorintalo.
Yhtye
Rock- tai popyhtyeen tavallisin kokoonpano on laulaja, kitaristi, rumpali, basisti ja mahdollisesti kosketinsoittaja.
Pienessä jazz-yhtyeessä on usein basisti, rumpali ja pianisti sekä vaihteleva määrä puhallinsoittajia.
Yhdiste (matematiikka)
250px|thumb|Joukkojen A ja B yhdiste Yhdiste eli unioni on joukko-oppiin liittyvä käsite. Joukkojen A ja B yhdisteeseen kuuluvat ne alkiot, jotka sisältyvät jompaankumpaan tai molempiin joukoista A ja B. Joukkojen A ja B yhdistettä merkitään A ∪ B.
Orgonienergia
Orgonienergia on Wilhelm Reichin kehittämä teoria, jonka mukaan libido on kaikenkattava elämänvoima.
Reyes Estévez
Estévez voitti nuorten Euroopan-mestaruuden 1 500 metrin juoksussa vuonna 1993. Seuraavana vuonna hän oli Budapestin maastojuoksun MM-kisoissa nuorten sarjassa kahdeksas ja Lissabonin nuorten MM-kisoissa 1 500 metrillä neljäs ajalla 3.42,98. Hän voitti jälleen nuorten EM-kultaa 1995. Vuonna 1996 Estévez karsiutui Atlantan olympialaisissa välierissä ajalla 3.39,44. Seuraavana vuonna hän voitti alle 23-vuotiaiden Euroopan mestaruuden ja juoksi Ateenan MM-kisoissa kolmanneksi ajalla 3.37,26.
Estévez oli Pariisin MM-kisoissa 2003 1 500 metrillä kuudes. Hän voitti samalla matkalla maansa mestaruuden vuonna 2004. Ateenan olympialaisissa hän oli seitsemäs. 2005 hän voitti sisäratojen EM-kisoissa pronssia sekä 1 500 että 3 000 metrin juoksussa. Helsingin MM-kisoissa hän oli yhdestoista. Pekingin olympialaisissa 2008 hän karsiutui alkuerissä ja Berliinin MM-kilpailuissa 2009 välierissä. Barcelonan EM-kisoissa 2010 hän oli neljäs.
Tornion Pallo -47
Perustaminen
Seura perustettiin vuonna 1947, kun paikalliset VR:n työntekijät halusivat saada oman seuran. Yksi useista syistä siihen oli muun muassa se, että tuolloin oikeita jalkapalloja saivat ostaa vain Palloliiton jäsenseurat.
Jørgen Brekke
Suomennetut teokset
ISBN 978-951-0-38242-4 – WSOY: 2011. ISBN 978-951-0-38935-5 – WSOY, 2013 – (Tasku-Kniga.). ISBN 978-951-0-39607-0 ISBN 978-951-0-39521-9 – WSOY: 2013. ISBN 978-951-0-39791-6 – Johnny Kniga, 2014]  (Tasku-Kniga.)
Pauline Oliveros
Pauline Oliveros (30. toukokuuta 1932 Houston, Texas – 24. marraskuuta 2016 Kingston, New York) oli yhdysvaltalainen säveltäjä. Hänet tunnetaan kehittämästään uniikista meditatiivisesta ja improvisatorisesta lähestymistavastaan musiikkiin nimeltään deep listening.
Oliveros sai säveltäjänä useita tilauksia, toimi eri yliopistojen nimikkosäveltäjänä ja esiintyi kansainvälisesti. Hän myös kirjoitti näkemyksistään musiikista useissa kirjoissa, joiden joukkoon lukeutuvat The Roots of the Moment: Collected Writings 1980-1996 (1998) ja Deep Listening: A Composer's Sound Practice (2005). Oliveros sai useita palkintoja muun muassa John Simon Guggenheim Memorial Foundationilta, National Endowment for the Artsilta ja ASCAP:lta.
Viipurin konepaja
Viipurin konepaja oli Viipurissa 1861 toimintansa aloittanut konepaja. Konepaja toimi Pantsarlahden kaupunginosassa vuosina 1864-1939 sekä edelleen Neuvostoliiton ja Venäjän aikana eri nimellä. Yritys tunnettiin myös nimellä Wiborgs Mekaniska Verkstad, Aktiebolaget.
Konepaja
Viipurin Konepaja on valmistanut myös muita Suomeen toimitettuja paperikoneita 1900-luvun alussa.
Bobby Vinton’s Greatest Hits
Bobby Vinton's Greatest Hits on Bobby Vintonin kokoelma-albumi, joka julkaistiin vuonna 1964. Se sisältää laulajan ensimmäisiä singlejä.
Margherita Zalaffi
Mitalit
Zalaffi voitti floretin joukkuekilpailussa kultaa Barcelonan olympialaisissa 1992. Hän sai hopeaa floretin joukkuekilpailusta Soulin kesäolympialaisista 1988 ja kalvan joukkuekilpailusta Atlantan olympialaisissa 1996.
Jalkapallon Mestaruussarjan kausi 1953
Mestaruussarjan voiton jakoivat VIFK ja Jäntevä, joten Suomen mestaruus ratkaistiin joukkueiden välisellä uusintaottelulla. Turussa 1. marraskuuta pelatun uusintaottelun ja kolmannen Suomen mestaruutensa voitti VIFK Olof Stolpen, Veikko Kuusiston ja Stig-Göran Myntin maaleilla 3–1. Viimeiseksi sijoittuneet VPS ja KaPa putosivat Suomensarjaan.
Mestaruussarjan maalikuninkuuden kaudella 1953 voitti Pyrkivän Rainer Forss 15 maalilla. Palloliitto valitsi vuoden 1953 jalkapalloilijaksi Mestaruussarjassa pelanneen HJK:n maalivahti Mauno Rintasen. Mestaruussarjan yleisömäärä kaudella 1953 oli yhteensä 197 344 henkeä eli keskimäärin 2 169 katsojaa ottelua kohti. Yleisökeskiarvo oli Mestaruussarjan uusi ennätys. Kauden suurin yleisömäärä nähtiin 18. lokakuuta Olympiastadionilla pelatussa ottelussa HJK−VIFK, kun ottelua saapui seuraamaan 4 718 katsojaa.
Yleisömäärät
Lähde: Suomen Sosialidemokraatti
Pivot Stickfigure Animator
Pivotista on julkaistu muutamia versioita. Uusin vakaa versio ohjelmasta on Pivot 2.2.7, mutta myös beetaversio, Pivot 4.1.5kk, on saatavilla.
Civilization Revolution
Teknologiat
Civilization Revolution sisältää 48 erilaista teknologiaa, kuten navigaatio, matematiikka, metallurgia, rautatie sekä avaruuslento. Alussa on valittavana neljä teknologiaa (Kirjoittaminen, pronssin työstäminen, ratsastaminen ja ruukkujen valmistaminen) mistä lähteä tutkimaan teknologiapuussa tiettyyn suuntaan. Yksi tai useampi teknologia johtaa aina seuraavaan/seuraaviin.Lähes jokaisesta teknologiasta saa jotakin, esim. voi rakentaa uusia joukkoja, rakennuksia tai ihmeitä.Lisäksi voi saada uusia reursseja tai uuden hallitusmuodon käyttöönsä.
Ihmeet
Peli sisältää 21 ihmettä ja dlc-lisäsisällön kanssa 33.Lisäksi revolutionissa on raunioita, jotka ovat kuin ihmeitä, mutta ne ovat löydettävä, niitä ei voi rakentaa.Raunioita on ilman lisäsisältöä 6 kun taas sen kanssa 12.Ihmeet ovat isompia projekteja kuin rakennukset.Yleensä niissä kestää pidempään kuin normaalissa rakennuksessa, ne voivat vaikuttaa koko valtakunnassa ja vain yksi voi rakentaa kunkin ihmeen.
Kaupunkiekologia
Ympäristötekijät
Muun muassa autojen pakokaasuista pääsee ympäristöön rehevöittäviä, happamoittavia ja myrkyllisiä aineita. Kaupungeissa on lisäksi myös muunlaisia saasteita: runsaasti melua, valosaastetta ja kulutusta ynnä muita häiriöitä runsaasti, joita ei maaseuduilla juurikaan esiinny.
Kasveja
Kaupungeissa on paljon maanpintaa, joka on kasvien kasvamiseen soveltumatonta lähinnä asvaltin, maanmuokkauksen tai voimakkaan kulumisen takia. Kasvillisuus onkin varsin niukkaa, mutta eri lajeja on paljon. Huomattava osa kaupunkien kasvistosta koostuu pihojen, puutarhojen ja puistojen istutetuista kasveista, joista monet on tuotu toisesta maasta tai jopa maanosasta. Hoitamattomien joutomaiden kasvilajistossa on varsin paljon puutarhoista ympäröiville alueille villiintyneitä vieraslajeja. Suomessa tyypillisiä kaupungeissa menestyviä luonnonlajeja ovat esimerkiksi pihasaunio, pihatatar, pihatähtimö, pujo ja voikukat, jotka maaseudulla edustaisivat sukkession alkuvaiheita. Kaupunkien kasvistoon kuuluu paljon apofyytteja.
Rautanokkonen
Ulkonäkö ja koko
Rautanokkosen poltinkarvat polttavat isonokkosta (Urtica dioica) enemmän. Tähän ominaisuuteen viittaa paitsi lajin virallinen nimi, myös lajin kansanomaiset nimet, kuten ”kusiaisnokkonen”.
Metro Luminal
Kokoonpano
Metro Luminal on virolainen yhtye joka perustettiin 1980-luvun loppupuolella Tallinnassa. Kitaristi Rainer Jancis sekä runoilija Mait Vaik perustivat yhdessä Allan Vainolan kanssa Metro Luminalin Janciksen edesmenneen Ükskoik-yhtyeen raunioille. Vainola ja Mait Vaik soittivat Metro Luminalin vuosiensa aikana samaan aikaan myös toisessa suositussa yhtyeessä nimeltä Vennaskond.
Raaseporin läänin ja Hattulan kihlakunnan tuomiokunta
Isonvihan (1713–1721) aikana tuomiokunnassa pidettiin viimeiset käräjät ennen keskeytystä talvella 1713 ja käräjien pito aloitettiin uudelleen helmikuussa 1722. Pikkuvihan (1742–1743) aikana järjestettiin käräjät sekä vuonna 1742 että vuonna 1743.
Tidiatsuroni
Valmistus ja käyttö
Tidiatsuronia käytetään rikkaruohomyrkkynä ja kasvien lehtien putoamista aikaansaavana kemikaalina. Jälkimmäisen käyttöön se soveltuu erityisesti puuvillan viljelyksessä.
Kings of the City
Bändin historia
Bändi jatkoi uraansa julkaisemalla suurimman underground singlen Make Me Worse (julkaistu 13. heinäkuuta 2012), joka liittyi BBC Radio 1Xtran sopimukseen soittaa live-esitys Charlie Sloth Fire In The Booth:ssa. Suurin osa heidän suosiostaan on tullut Monstercatin Muzzyn avulla, kun hän remixasi heidän singlen Make Me Worse, joka sai miljoonia katselukertoja.
Kiertue
Seuraava cover Maverick Sabren UK single Let Me Go nuorten lähetystoiminnan SB.TV takia, bändi kutsuttiin tukemaan Sabrea hänen 2011 UK kiertueellaan.
Hella (muusikko)
Hella (taiteilijanimi, s. 2. tammikuuta 1985) on suomalainen rock-muusikko, joka soittaa kosketinsoittimia ja laulaa hard rock -yhtye Lordissa. Hella tunnustautuu melodisen metallin faniksi ja hänen lempiyhtyeitään ovat mm. Behemoth ja Children of Bodom. Hänen Lordi-hahmonsa on elävä nukke, josta käytetään mm. nimiä Scarbie, Plastic Chic ja HellToy. Kuten muillekin Lordin jäsenille, myös Hellalle on luotu kokonainen fiktiivinen historia.
Helen Boatwright
Ura
Boatwright aloitti opiskelun Anna Shram Irvingin johdolla ja opiskeli myöhemmin laulamista professori Marion Simsin johdolla Oberlin-musiikkikonservatoriossa Ohiossa. Hän sai musiikissa kandidaatin arvonsa vuonna 1939 ja maisterin arvonsa 1943.
Boatwright opetti New Havenissa vuosina 1945–64, ja myöhemmin hän työskenteli muun muassa Syracusen yliopistossa ja Peabody-musiikkikonservatoriossa. Hän teki New Yorkin -debyyttinsä New Yorkin kaupungintalossa vuonna 1967.
Mario & Sonic at the Sochi 2014 Olympic Winter Games
Vastaanotto
Gaz Plant Nintendo Lifesta antoi pelille 6/10 pistettä, todeten että se ”…tuntuu pieneltä edistykseltä, eikä valtavalta harppaukselta jota saattaisit odottaa. Ottaen suuren osan sisällöstään vuoden 2010 pelistä, ja välittämättä vuoden 2012 kokemuksesta, tämä viimeisin painos osuu joihinkin oikeisiin näppäimiin, mutta ne ovat samoja uudelleenmerkitsemättömiä näppäimiä, joita koskettiin jo neljä vuotta sitten. Verkkopelin sisällyttäminen on varmasti tervetullut, mutta se on liian rajoitettu, kun taas GamePadillä käytettävä kekseliäs TV ajatus ei ole koskaan vienyt tarpeeksi pitkälle. Mutta kuten on sanottu, kaveriporukalla pelistä saa paljon sitä hauskuutta irti mitä siinä pitää olla; Sitä tunnetta, että olet tehnyt sen kaiken jo ennenkin, on vain vaikea ravistaa pois itsestään.”
Avant Tecno
Avant-kuormaajien tärkeimpiä käyttökohteita ovat viherrakentaminen ja viheralueiden hoito, rakentaminen, kiinteistönhoito ja maatalous.
Naisten Kolmonen
Naisten Kolmonen  on Suomen naisten jalkapalloilun neljänneksi korkein sarjataso. Piirisarjojen voittajat nousevat Naisten Kakkoseen.
Lohko A+B
Lohkossa A+B pelataan yksinkertainen sarja, 8 kierrosta. Sarjan viisi parasta joukkuetta pelaavat yksinkertaisen yläsarjan ja loput joukkueet yksinkertaisen alasarjan.
Valtatie 9
Muut hankkeet
Osana koko päätieverkkoa koskevia kehittämissuunnitelmia Liikenneviraston tavoitteena on parantaa koko valtatietä niin, että vuonna 2025 koko tiellä olisi säännöllisesti keskikaiteellisia ohituskaistoja. Nämä suunnitelmat ovat kuitenkin alustavia ja edellyttäisivät tieinvestointeihin käytettävien määrärahojen kaksinkertaistamista nykyisestä.
Sointu
Laajemmat sointumuodot
Yleisin nelisoinnuista on sävellajin V asteen septimisointu, dominanttiseptimisointu, jossa duurikolmisointuun on lisätty pieni septimi. Esimerkiksi C-duurissa se on G-duuriseptimisointu, jonka muodostavat sävelet g-h-d-f. Dominanttiseptimisointu esiintyy vanhastaan ennen kaikkea kadensseiksi kutsutuissa lopukkeissa. Niissä se on yleensä toiseksi viimeisenä sointuna, jota seuraa I asteen peruskolmisointu. Tavallinen on myös mollin VII asteelle rakennettu vähennetty septimisointu.
Nenad Krstić
Ura
Kesällä 2008 Krstić teki venäläisen Triumf Ljubertsyn kanssa kaksivuotisen sopimuksen. Hän ei kuitenkaan pelannut seurassa koko kautta, vaan siirtyi joulukuun 2008 lopulla NBA-joukkue Oklahoma City Thunderiin. Krstić pelasi seurassa helmikuuhun 2011 asti, jolloin Thunder kauppasi hänet Boston Celticsille. Hän pelasi kauden 2010–2011 loppuun asti Bostonissa ja siirtyi kaudeksi 2011–2012 TsSKA Moskovaan. Krstić valittiin Euroliigan ykköstähdistöjoukkueisiin kausina 2011–2012 sekä 2012–2013. Kolmen pelikauden jälkeen hän siirtyi turkkilaiseen Anadolu Efesiin.
Nicolas Gombert
Elämäkerta
Gombert syntyi vuoden 1495 paikkeilla mahdollisesti La Gorguessa. Hänen uskotaan opiskelleen Josquin Desprezin johdolla vuosina 1515–1521.
Kurkimäki (Helsinki)
Palveluista
Lähistöllä oleviin liikuntamahdollisuuksiin lukeutuvat muun muassa Myllypuron urheiluhallit (esimerkiksi Liikuntamylly), Kontulan uimahalli ja Kivikon kehittyvän liikuntapuiston palvelut sekä valaistu ulkoilulenkki (3,6 km). Etelään Kehä I:n ali pääsee parin kevyen liikenteen alikulun kautta.
Pyhä Lucia
Legendat
Tarina oli suosittu 1400-luvulla ja syntyi ehkä Luciaa esittäneistä maalauksista, joissa hänellä oli silmät tarjottimella. Todellisuudessa niiden tarkoitus oli esittää vertausta Luciasta valon tuojana (lat. lux, valo).
Doombound
Albumin julkaisemisen jälkeen yhtye jäi määrittelemättömän pituiselle tauolle.
Shakin maailmanmestaruusottelu 2012
Tausta
2011 järjestetyn hakukilpailun jälkeen FIDE ilmoitti 2. elokuuta kahdesta tarjouksesta, jotka olivat Venäjän ja Intian shakkiliitoilta. Näistä ottelun sai Venäjä.
Annina Rajahuhta
Rajahuhta päätti pelaajauransa kevääseen 2021.
Viikinmäki
Viikinmäessä sijaitsee myös maanalainen vuonna 1994 valmistunut jätevedenpuhdistamo. Puhdistamo käsittelee teollisuuden ja 800 000 ihmisen jätevedet Helsingin ja seitsemän naapurikunnan alueilta. Puhdistetut jätevedet johdetaan 16 kilometriä pitkää purkutunnelia pitkin avomerelle.
Mangazeja
Turkiseläinten ehdyttyä 1600-luvun puolivälissä kaupunki menetti taloudellisen merkityksensä ja se hylättiin. Varuskunta siirrettiin Jeniseille, jonne vuonna 1672 perustettiin Novaja Mangazeja -niminen kaupunki (1780-luvulta lähtien Turuhansk). Mangazejassa tehtiin arkeologisia kaivauksia vuosina 1968–1970 ja 1973. Nykyään paikan lähellä sijaitsee Jamalin Nenetsian Krasnoselkupin piirin Sidorovskin kylä.
Eino Kettunen (kirjailija)
Kettunen taisteli Suomen sisällissodan aikana valkoisten joukoissa ja kuoli haavoittuneena maaliskuussa 1918 Orivedellä. Hänet on haudattu Laukaan sankarihautaan.
Emanuele Catarinicchia
Catarinicchia sai 7. joulukuuta 1987 nimityksen Mazara del Vallon piispaksi, jona hän toimi, kunnes jäi eläkkeelle 15. marraskuuta 2002.
Jalkapallon Mestaruussarjan kausi 1954
Jalkapallon Mestaruussarjan kausi 1954 oli vuonna 1930 perustetun Mestaruussarjan 23. kausi. Kaudella 1954 Mestaruussarja pelattiin 10 joukkueen kaksinkertaisena sarjana.
Rosa Lindstedt
Lindstedt edusti Suomea Vancouverin 2010, Sotšin 2014 ja Pyeongchangin 2018 talviolympialaisissa. Vancouverissa ja Pyeongchangissa Suomen joukkue voitti pronssia. Hän pelasi kaikissa MM-turnauksissa vuosina 2011–2021 ja jälleen 2023. Hän kuului Suomen pronssijoukkueeseen Sveitsin 2011, Ruotsin 2015 ja Yhdysvaltojen 2017 MM-kilpailuissa. Suomen MM-kilpailuissa 2019 hän saavutti hopeaa ja Kanadassa 2021 pronssia. Hän on pelannut 22.2.2022 mennessä 266 naisten maaottelua ja kerännyt niissä tehopisteet 36+42=78. MM-kilpailujen 57 ottelussa hän on tehnyt kahdeksan ja syöttänyt seitsemän maalia (tilanne 2023 kisojen jälkeen). Olympialaisten 16 ottelussa hän on antanut kaksi maalisyöttöä
Tuusulan kirkko
Korjauksia ja muutoksia eri vuosisadoilla
Kirkko maalattiin vuonna 1927, värityksen suunnitteli taidemaalari Pekka Halonen. Maalaus uusittiin vuosien 1982 ja 1984 välisenä aikana tehdyssä kolmannessa ja toistaiseksi viimeisessä suuressa peruskorjauksessa Halosen värisuunnitelman mukaisena. Samassa korjauksessa paanukatto uusittiin, samoin talotekniikkaa ja rakennettiin erillinen huoltorakennus.
Louis Jules Trochu
Vuoden 1870 Ranskan–Saksan sotaan Trochu ei aluksi osallistunut, mutta 17. elokuuta 1870 hänet nimitettiin Pariisin sotilaskuvernööriksi ja pääkaupungin joukkojen ylipäälliköksi. Kun vallankumous kaatoi pian toisen keisarikunnan, Trochu ryhtyi 4. syyskuuta uuden kansallisen puolustuksen hallituksen johtoon. Hän siirsi kuvernöörin tehtävänsä tammikuussa 1871 kenraali Joseph Vinoylle, mutta jatkoi vielä hallituksen johdossa. Kansalliskokouksen ensimmäisissä vaaleissa helmikuussa 1871 hänet valittiin kahdeksasta vaalipiiristä ja hän liittyi keskustaoikeiston ryhmään. Aselevon jälkeen hän jätti hallituksen johdon.
Greg Handevidt
Handevidt syntyi Concordissa, Kaliforniassa. Hänen ollessaan kymmenvuotias perhe muutti maaseudulle Minnesotaan, missä hän tapasi samanikäisen David Ellefsonin. High schoolin jälkeen he muuttivat muusikon uraa tavoitellen Hollywoodiin, missä he tapasivat Dave Mustainen. Tämän saatua potkut Metallicasta Handevidt liittyi vastaperustettuun Megadethiin David Ellefsonin ja Dijon Carruthersin kanssa Los Angelesissa.
Fundació Joan Miró
Museon keskiosa on omistettu Joan Mirón töille. Hänen veistoksiaan on myös ulkotiloissa. Museossa järjestetään lisäksi vaihtuvia näyttelyitä. Vuonna 2011 museo liitti osaan kokoelmistaan QRpedia-koodit, joiden avulla vieraat voivat lukea teoksiin liittyviä wikipedia-artikkeleita mobiililaitteillaan monilla eri kielillä. Tämä osanäyttely lähtee myöhemmin kansainväliseen vaihtoon, ensimmäisenä Lontoon Tate-galleriaan.
Vendéen kapinat
thumb|250px|[[Henri de La Rochejaquelein Cholet'n taistelussa 1793, Paul-Émile Boutignyn historiamaalaus.]] Vendéen kapinat olivat Ranskan suuren vallankumouksen aikana esiintyneitä talonpoikien aseellisia vastustusliikkeitä vallankumoushallitusta vastaan. Kansannousu alkoi Vendéen departementissa maaliskuussa 1793 ja levisi sieltä muualle Länsi-Ranskaan. Erillään muusta Ranskasta olleessa Vendéessa oli papistolla paljon vaikutusvaltaa. Pappien vainoaminen, elintarvikesäännöstely ja 300 000 miehen kutsuminen armeijaan synnyttivät kansanliikkeen, joka vähitellen muuttui kamppailuksi kuninkuuden ja entisten olojen puolesta. Yhteenotot olivat verisiä ja kapinalliset menestyivät niissä ajoittain hyvin. Kansannousu kukistettiin vuoden 1793 lopulla, jolloin voittajat alkoivat terrorisoida voitettuja. Vastustusliikehdintä puhkesi uudelleen kesällä 1795, mutta kenraali Lazare Hoche kukisti sen 1796 saaden lisänimen ”Vendéen rauhoittaja”. Täysin liikehdintä rauhoittui ja kapinalliset alistuivat vuonna 1800 Napoleonin konsulikaudella.
Polttava salaisuus
Stanley Kubrickin kaavailema versio
Kesällä 2018 Bangorin yliopiston elokuvaprofessori Nathan Abrams löysi Stanley Kubrickin ja Calder Willinghamin laatiman elokuvakäsikirjoituksen nimeltä ”Burning Secret” vuodelta 1956. Se pohjautuu samaan Stefan Zweigin novelliin kuin Polttava salaisuus. Abrams on kommentoinut käsikirjoituksen olevan kuin käänteisversio Kubrickin myöhemmin filmatisoimasta Lolitasta, koska siinä mies lähestyy lasta tutustuakseen paremmin tämän äitiin.
So Pale Is the Light
So Pale Is the Light on suomalaisen Cadacross-yhtyeen debyyttialbumi.
Sonic the Hedgehog 4: Episode II
Juoni
Toisen episodin juonesta ei vihjailtu muuta kun, että Tails ilmaantuu Sonicin avuksi ja Metal Sonic tekee paluun kronoloogisesti sitten Sonic CD:n kohtaamisen jälkeen.
Pelaaminen
Toisessa episodissa Sonicia seuraa Tails kuten kronologisesti edellisissä pelleissä(Sonic 2, Sonic 3). Sonic ja Tails pystyvät tekemään yhdessä yhdennäisiä liikkeitä, kuten kierrekombon, jolla voi pyöriä seinien läpi ja pyöriä huikeaa vauhtia. Tails voi myös lentää tai uida veden alla samanaikaisesti kuljettaen Sonicia mukana hetken aikaa. Toisessa episodissa on puolestaan viisi tasoa, joista viimeisessä on vain kaksi kenttää, sisältäen erilliset pomotaistelut. Pelissä pomoina toimii vuorotellusti tri. Eggman ja Metal Sonic. Pelin erikoistasoihin pääsee samalla tapaa kuin edellisessä episodissa. Erikoistasot ovat samanlaisia kuin Sonic the Hedgehog 2-pelistä, lukuun ottamatta lukuisia uusia ominaisuuksia joita jokaisessa erikoistasossa on.
Syöttötariffi
Yleisimmin syöttötariffit ovat käytössä uusiutuvalla energialla tuotetulle sähkölle uusiutuvien energiantuotantomuotojen kilpailukyvyn ja käyttöönoton edistämiseksi, mutta tariffeja sovelletaan myös muihin sähköntuotantotapoihin. Vuonna 2007 syöttötariffeja käytettiin 17 EU-maassa. Euroopan tuulivoimasta 90 % oli vuonna 2005 niissä maissa, joissa oli syöttötariffi käytössä (12 maassa 40 GW).
Vartiokylä
Vartiokylä on 30 000 asukkaan kaupunginosa Itä-Helsingissä. Suurin osa aluetta on kuulunut Puotilan kartanolle. Uuden Porvoontien, nykyisen Itäväylän valmistuttua 1930-luvulla Helsingin työväki alkoi rakentaa alueelle pieniä asuintaloja. Nykyisin alueella on pientaloalueiden lisäksi tiiviitä kerrostaloalueita sekä pienteollisuutta.
Syöttötariffi
EU-maista vain Suomen ja Maltan energiapolitiikka perustuu pääosin vero- ja investointikannustimiin. EU:n tariffien harmonisointi on tällä hetkellä yhteistyötä maiden välillä kansallisia tariffeja optimoiden.
Syöttötariffit Suomessa
Tuulivoimalle maksetaan 83,5 euroa megawattitunnilta tavoitehintaa ja korotettua 105,30 €/MWh tavoitehintaa maksetaan tuulivoimalalle enintään 3 vuoden ajan (voimassa 31.12.2015 asti). Hinta on noin kaksin-kolminkertainen vuoden 2013 keskimääräiseen markkinahintaan 41,15 €/MWh verrattuna.
Mike Taylor
Michael "Mike" J. C. Taylor (24. huhtikuuta 1934 – 4. huhtikuuta 2017) oli brittiläinen F1-kuljettaja. Hän osallistui kahteen F1-osakilpailuun kausina 1959–1960. Hän keskeytti toisessa ja karsiutui toisessa, eikä saavuttanut pisteitä. Hän osallistui myös useisiin MM-sarjaan kuulumattomiin kilpailuihin.
Lahjoitusmaa
Lahjoitusmaa on maa-alue, jolta kannettavan veron kruunu on luovuttanut palkaksi, palkkioksi, eläkkeeksi tai korvaukseksi aateliselle maanherralle eli donataarille. Ruotsissa perinnöllisiä lahjoitusmaita alettiin jakaa Juhana III:n aikana. Norrköpingin päätöksessä vuonna 1604 säädettiin perinnöllisyyden koskevan vain miehiä, ja uuden hallitsijan tuli aina vahvistaa donataarin oikeus perintöön.
Kreivi- ja vapaaherrakuntia koski määräys perinnön jakamattomuudesta ja sen kuulumisesta aina vanhimmalle pojalle. Kreivi- ja vapaaherrakunnille kuului myös paikallishallinto ja tuomiovalta alueella.